b'\n_START_ARTICLE_\nBivalno-obrambni grad\n_START_PARAGRAPH_\nBivalno-obrambni grad (angl. keep, srednje angle\xc5\xa1ko kype, franc. donjon) je vrsta stolpa/gradu, zgrajenega v evropskih gradovih v srednjem veku. Znanstveniki razpravljajo o obsegu besede keep, vendar obi\xc4\x8dajno menijo, da je to velik stolp v gradu, ki je bil namenjen utrjenemu bivali\xc5\xa1\xc4\x8du in zato\xc4\x8di\xc5\xa1\xc4\x8du ko bi ostali deli gradu padli v sovra\xc5\xbenikove roke. Prvi stolpi so bili leseni in so bili del mota gradov, ki so se pojavili v Normandiji in Anjou v 10. stoletju. Oblika se je \xc5\xa1irila po Angliji zaradi invazije Normanov od leta 1066 in se nato raz\xc5\xa1irila v Wales, v drugi polovici 11. stoletja in na Irsko v 1170-ih. Anglo-normanski in francoski vladarji so za\xc4\x8deli graditi stolpe v kamnu med 10. in 11. stoletjem. To so bili normanski bivalno-obrambni gradovi s kvadratnim ali pravokotnim tlorisom in kro\xc5\xbeni gradovi. Kamniti gradovi so imeli precej\xc5\xa1en politi\xc4\x8den kot tudi voja\xc5\xa1ki pomen in so jih lahko gradili tudi do deset let._NEWLINE_V 12. stoletju so za\xc4\x8deli nastajati novi modeli - v Franciji so bili uvedeni gradovi v obliki \xc5\xa1tiriperesne deteljice, medtem ko so v Angliji gradili poligonalne gradove. Do konca stoletja so se francoski in angle\xc5\xa1ki modeli za\xc4\x8deli razhajati: Filip II. Francoski je zgradil vrsto okroglih bivalno-obrambnih gradov, da bi ozna\xc4\x8dil svojo kraljevsko oblast na svojih novih ozemljih, medtem ko so v Angliji gradove gradili brez tovrstnih stolpov. V \xc5\xa0paniji so stolpe vse bolj vklju\xc4\x8devali v kr\xc5\xa1\xc4\x8danske in islamske gradove, v Nem\xc4\x8diji pa so visoke stolpe, imenovane bergfrid, raje izvajali po zahodni modi. V drugi polovici 14. stoletja je nastal preporod v gradnji bivalno-obrambnih gradov. V Franciji je Ch\xc3\xa2teau de Vincennes za\xc4\x8del modo visokih, mo\xc4\x8dno ma\xc5\xa1ikuliranih modelov, kar je bil trend sprejet v \xc5\xa0paniji in najbolj viden skozi dela valladolidske \xc5\xa1panske \xc5\xa1ole gradnje gradov. Medtem je bivalno-obrambnih grad v Angliji postal priljubljen med najbolj premo\xc5\xbenimi plemi\xc4\x8di: ti veliki stolpi so vsak unikatno oblikovani in sodijo med najlep\xc5\xa1e gradove zgrajene v tem obdobju._NEWLINE_V 16. stoletju so bivalno-obrambni gradovi za\xc4\x8deli po\xc4\x8dasi prihajati iz mode kot utrdbe in rezidence. Veliko je bilo uni\xc4\x8denih v civilnih vojnah med 17. in 18. stoletjem ali vklju\xc4\x8denih v vrtove kot umetnost. V 19. stoletju je bivalno-obrambni grad spet postal modern. V Angliji in Franciji so bili mnogi obnovljeni ali preoblikovani, za kar so poskrbeli novogotski arhitekti. Kljub nadaljnjemu uni\xc4\x8devanju med vojnami v 20. stoletju, so se \xc5\xa1tevilni francoski in \xc5\xa1panski gradovi ohranili so danes in predstavljajo pomemben del turisti\xc4\x8dne in kulturne dedi\xc5\xa1\xc4\x8dine v Evropi.\n_START_SECTION_\nEtimologija in zgodovinopisje\n_START_PARAGRAPH_\nOd 16. stoletja dalje se angle\xc5\xa1ka beseda keep nana\xc5\xa1a na velike stolpe v gradovih. Beseda izvira iz okoli leta 1375 do 1376, iz srednje angle\xc5\xa1kega izraza kype, ki pomeni \'ko\xc5\xa1aro\' ali \'sod\' in je izraz, ki je zaradi gradu pri Gu\xc3\xaenesu, ki spominja na sod. Izraz se uporablja tudi za druge podobne gradove do 15. stoletja. Do 17. stoletja je beseda keep sicer izgubila svoj prvotni pomen in se je ohranila v pomenu zadr\xc5\xbeati ali za\xc5\xa1\xc4\x8diti._NEWLINE_\xc5\xbde zgodaj je postala uporaba besede keep povezana z idejo stolpa na gradu, ki bi slu\xc5\xbeil hkrati kot utrdba in zasebno bivali\xc5\xa1\xc4\x8de ter v skrajnem primeru zato\xc4\x8di\xc5\xa1\xc4\x8de. Pomen se zaplete z zgradbo utrjenega renesan\xc4\x8dnega stolpa v Italiji, ki se imenuje tenazza in so bili uporabljeni kot obramba v skrajnem primeru. Do 19. stoletja so viktorijanski zgodovinarji napa\xc4\x8dno ugotovila, da sta etimologiji besed keep in tenazza povezani in da keepi izpolnjujejo voja\xc5\xa1ko funkcijo. _NEWLINE_Rezultat razvoja v smislu uporabe izraza keep v zgodovinski analizi, je danes lahko problemati\xc4\x8dno.  Sodobni srednjeve\xc5\xa1ki avtorji uporabljajo razli\xc4\x8dne izraze za stavbe, ki jim danes pravijo keep. V latin\xc5\xa1\xc4\x8dini so ve\xc4\x8dkrat opisane kot turris, turris castri ali magna turris. 12. stoletju je v franco\xc5\xa1\xc4\x8dini nastal izraz donjon, iz latin\xc5\xa1\xc4\x8dine dominarium za \'gospostvo\', ki povezuje stolp in fevdalno oblast. Podobno so srednjeve\xc5\xa1ki \xc5\xa1panski pisci imenovali stavbe torre del homenaje ali \'prosotr domovanja\'. V Angliji je donjon postal je\xc4\x8da, prvotno izraz za zadr\xc5\xbeevanje, ne zapor._NEWLINE_Ta dvoumnost terminologije je naredila zgodovinsko analizo uporabe besede keep za problemati\xc4\x8dno. \xc4\x8ceprav izraz ostaja v uporabi v angle\xc5\xa1\xc4\x8dini, nekateri akademiki raje uporabljajo izraz donjon in ve\xc4\x8dina sodobnih zgodovinarjev svari pred poenostavljeno uporabo izraza keep. Utrdbe gotovo niso nujno del enotnega srednjeve\xc5\xa1kega sloga, prav tako ne njihova uporaba.\n_START_SECTION_\nLeseni bivalno-obrambni gradovi (9.\xe2\x80\x9312. stoletje)\n_START_PARAGRAPH_\nNajstarej\xc5\xa1i bivalno-obrambni gradovi so bili zgrajeni kot oblika mota od 10. stoletja dalje - kombinacija dokumentarnih in arheolo\xc5\xa1kih dokazov ka\xc5\xbee na prvi tak grad, zgrajen v Vincyju leta 979. Te prve gradove so gradili mo\xc4\x8dnej\xc5\xa1i gospodarji Anjou v poznem 10. in 11. stoletju, zlasti Fulko III. An\xc5\xbeujski in njegov sin, Geoffrey II. An\xc5\xbeujski, ki jih je zgradil veliko \xc5\xa1tevilo med 987 in 1060. Viljem Osvajalec je to obliko gradu uvedel v Angliji po napadu leta 1066 in oblikovanje \xc5\xa1iril v ju\xc5\xbeni Wales kot normansko \xc5\xa1iritev v naslednjih desetletjih._NEWLINE_Grad mota je obsegal kup imenovan mota, navadno umetno nasut iz zemlje in zatravljen in predgradje, ni\xc5\xbeje obzidano ohi\xc5\xa1je. Grad in za\xc5\xa1\xc4\x8ditni lesen zid (palisada sta bila obi\xc4\x8dajno zgrajena na vrhu mote. Nekateri za\xc5\xa1\xc4\x8ditni zidovi okrog gradu so bilo dovolj veliki, da so omeli obrambni hodnik. Zunanje stene mote in obrambni hodnik so lahko okrepili tako, da so izpolnili prostor med lesenimi stenami z zemljo in kamenjem ter tako omogo\xc4\x8dili uporabo te\xc5\xbejih bremen. Imenovali so jih garillum. Manj\xc5\xa1i mota gradovi so imeli le preprost stolp s sobo za nekaj vojakov, medtem ko so bili ve\xc4\x8dji mota gradovi opremljeni z veliko vi\xc5\xa1jim in ve\xc4\x8djim stolpom, oblikovanim z bretasche, kvadratni struktura, ki je konzolno izstopala iz zgornjega nadstropja zgradbe in omogo\xc4\x8dala bolj\xc5\xa1o obrambo in bolj \xc4\x8dvrsto strukturno zasnovo. Leseni deli so bili za\xc5\xa1\xc4\x8diteni s ko\xc5\xbeami, da so prepre\xc4\x8dili eventualen za\xc5\xbeig med obleganjem. _NEWLINE_En tak primer opisuje Jean de Colmieu okoli 1130, ki pravi kako so plemi\xc4\x8di v regiji Calais zgradili \xc2\xbbkup zemlje tako visok, kot so lahko in izkopali jarek ob tem, tako \xc5\xa1irok in globok kot je mogo\xc4\x8de. Prostor na vrhu kupa je obdan s palisado iz zelo mo\xc4\x8dnih hlodov, okrepljeno v intervalih s toliko stolpi kot so jih sredstva lahko zagotovila. Znotraj ograjenega prostora je citadela ali grad, iz katerega se vodi obramba. Vhod do trdnjave je z mostom, ki se dviga iz zunanje strani jarka in je podprt s stebri, ko se vzpenja na vrh kupa.\xc2\xab\xc2\xa0V gradu Durham, sodobniki opisujejo, kako je grad nastal iz \xc2\xbbgomile dvignjene zemlje\xc2\xab\xc2\xa0z gradom na vrhu \xc2\xbbeleganten, mo\xc4\x8dan znotraj in zunaj\xc2\xab, ki je \xc2\xbbmogo\xc4\x8dna hi\xc5\xa1a ... ble\xc5\xa1\xc4\x8de\xc4\x8de lepote v vsakem delu\xc2\xab. Tako kot ima obramben pomen, sta grad z moto po\xc5\xa1iljala mo\xc4\x8dno politi\xc4\x8dno sporo\xc4\x8dilo lokalnemu prebivalstvu._NEWLINE_Lesen grad je bil lahko precej obse\xc5\xbeen po velikosti, kot sta ugotovila Robert Higham in Philip Barker in je bilo mogo\xc4\x8de zgraditi\xc2\xa0\xc2\xbb... zelo visoke in velike strukture\xc2\xab\xc2\xa0. Kot primer, kaj tak grad lahko sestavlja, opisuje zgodnji kronist 12. stoletja Lambert Ardres: lesen grad na vrhu mote na gradu Ardres, kjer je bilo\xc2\xa0\xc2\xbb... prvo nadstropje na povr\xc5\xa1ini tal, kjer so bile kleti in ka\xc5\xa1\xc4\x8de, in veliki zaboji, sodi in drugi doma\xc4\x8di pripomo\xc4\x8dki, v nadstropju nad tem je bilo stanovanje in skupni dnevni prostori prebivalcev, v katerih so bile shrambe, sobe za peke in slu\xc5\xbeabnike in velik prostor, v katerem sta spala gospodar in njegova \xc5\xbeena ... v zgornji eta\xc5\xbei hi\xc5\xa1e so bile mansardne sobe ... v tej eta\xc5\xbei so bili tudi stra\xc5\xbearji in so splali branitelji gradu.\xc2\xab\xc2\xa0_NEWLINE_V Svetem rimskem cesarstvu so visok, prostostoje\xc4\x8d lesen stolp imenovali bergfrid in so ga pogosto gradili v 11. stoletju, in sicer podobno kot grad mota ali kot del gradu na hribu, z zna\xc4\x8dilnim notranjim in zunanjim dvori\xc5\xa1\xc4\x8dem. Bergfrid, ki ima ime iz nem\xc5\xa1\xc4\x8dine za \'zvonik\', je bil sicer podoben normansko-angle\xc5\xa1kim gradovom, vendar je imel po navadi manj\xc5\xa1o povr\xc5\xa1ino ali tloris, obi\xc4\x8dajno ni imel bivalne funkcije in bil pogosto vgrajen v zunanji obrambi gradu, namesto da bi bil varno zato\xc4\x8di\xc5\xa1\xc4\x8de v primeru sile.\n_START_SECTION_\nZgodnji kamniti bivalno-obrambni gradovi (10.\xe2\x80\x9312. stoletje)\n_START_PARAGRAPH_\nV 10. stoletju so manj\xc5\xa1e \xc5\xa1tevilo kamnitih gradov za\xc4\x8deli graditi v Franciji, na primer v Ch\xc3\xa2teau de Langeais. V 11. stoletju se je njihovo \xc5\xa1tevilo pove\xc4\x8dalo in se kot slog \xc5\xa1irilo iz Normandije drugod po Franciji in v Anglijo. Nekatere obstoje\xc4\x8de mota gradove so predelali v kamnu in stolpe nadgradili, v drugih primerih so zgradili nove kamnite. Te kamnite gradove so uvedli na Irsko v 1170-ih v \xc4\x8dasu naslednje normanske zasedbe na vzhodu dr\xc5\xbeave, kjer so bili \xc5\xa1e posebej priljubljeni med novimi Anglo-Norman gospodi. Dve splo\xc5\xa1ni vrsti oblikovanja sta se pojavili po Franciji in Angliji v tem obdobju: \xc5\xa1tiristranski kamniti grad, znani kot normanski keep ali velik donjon carr\xc3\xa9 v angle\xc5\xa1\xc4\x8dini ali donjon roman v franco\xc5\xa1\xc4\x8dini -. in kro\xc5\xbeni grad._NEWLINE_Razlogi za prehod od lesa na kamen so nejasni, proces je bil po\xc4\x8dasen in neenakomeren po razli\xc4\x8dnih regijah. Veljalo je prepri\xc4\x8danje, da je kamnit grad trdnej\xc5\xa1i od lesenega in manj ranljiv na ogenj. Nedavne arheolo\xc5\xa1ke raziskave so pokazale, da je bilo veliko lesenih gradov robustnih in prav tako prefinjenih kot njihovih kamnitih ekvivalentov. Nekateri leseni niso bili pretvorjeni v kamen \xc5\xa1e vrsto let in so jih namesto tega raz\xc5\xa1irili v lesu, kot je Hen Domen. Kljub temu je kamen postal bolj priljubljen kot gradbeni material tako iz voja\xc5\xa1kih kot simbolnih razlogov._NEWLINE_Kamniti gradovi so zahtevali znanje obrtnikov. Za razliko od lesa in zemeljskih del, ki so jih lahko izvajali s pomo\xc4\x8djo nesvobodnih delavcev tla\xc4\x8danov, so morali te obrtnike pla\xc4\x8dati, drag pa je bil tudi kamen. Gradnja je bila relativno po\xc4\x8dasna zaradi omejitev v apneni malti, uporabljeni v tem obdobju \xe2\x80\x93 grajske zidove so lahko obi\xc4\x8dajno pove\xc4\x8dali za najve\xc4\x8d 3,6 m na leto. Grad Scarborough ni bil netipi\xc4\x8den primer deset letne gradnje. \xc5\xa0tevilo takih gradov je ostalo relativno nizko: na primer v Angliji, \xc4\x8deprav je bilo ve\xc4\x8d kamnitih gradov zgrajenih po zasedbi, jih je le med deset in petnajst stalo leta 1100 in le okoli sto je bilo zgrajenih do leta 1216._NEWLINE_Normanski grad je imel \xc5\xa1tiri stranice, v vogalih oja\xc4\x8dane s pilastri ali oporniki; nekateri, zlasti v Normandiji in v Franciji, so imelo obliko barlongue, pri \xc4\x8demer je imel pravokotni tloris dol\xc5\xbeino dvakratnik njihove \xc5\xa1irine, medtem ko so predvsem v Angliji oblikovali kvadrate. Lahko so bili do \xc5\xa1tiri nadstropja visoki, z vhodom postavljenim v prvo nadstropje, da so ote\xc5\xbeili vdor vrat. Zgodnji francoski gradovi so imeli zunanje stopnice v lesu, medtem ko so kasnej\xc5\xa1i gradov v Franciji in Angliji dobili kamnite. V nekaterih primerih so bile dostopne stopnice za\xc5\xa1\xc4\x8ditene z dodatnimi zidovi in vrati, kot nekak\xc5\xa1na predgradnja. Mogo\xc4\x8dna normanska oblika je imela debele zidove, po navadi narejene iz klesancev, lahko debele 7,3 m, izjemno mo\xc4\x8dne, ki so zadr\xc5\xbeevali stalno temperaturo v notranjosti stavbe tako poleti kot pozimi. Ve\xc4\x8dji gradovi so bili prostore ob notranji steni, medtem ko so manj\xc5\xa1e razli\xc4\x8dice imele en, nekoliko utesnjen prostor v vsakem nadstropju. Obi\xc4\x8dajno je bil samo v prvem nadstropju strop obokan v kamnu, v vi\xc5\xa1jih nadstropjih pa lesen. _NEWLINE_Potekala je obse\xc5\xbena akademska razprava, v kolik\xc5\xa1ni meri so bili normanski gradovi zasnovani za voja\xc5\xa1ko ali politi\xc4\x8dno funkcijo, \xc5\xa1e posebej v Angliji. Zgodnje analize normanskih gradov so bile osredoto\xc4\x8dene na voja\xc5\xa1ko oblikovanje, in zgodovinarji, kot je bil R. Brown Cathcart je kralju predlagal, da kvadratni tloris pomeni voja\xc5\xa1ko superiornosti. Ve\xc4\x8dina teh normanskih gradov je bila zagotovo izjemno fizi\xc4\x8dno robustnih, \xc4\x8deprav zna\xc4\x8dilni oporniki niso dodali prave arhitekturne mo\xc4\x8di. Mnoge pomanjkljivosti, povezanih z njihovo zasnovo, so bile nepomembne v zgodnjem obdobju. Vogali kvadratih gradov so bili teoreti\xc4\x8dno dovzetni za oblegovalne naprave in podkopavanje, vendar pred uvedbo triboka ob koncu 12. stoletja, za\xc4\x8detno topni\xc5\xa1tvo je imelo malo prakti\xc4\x8dnih mo\xc5\xbenosti za po\xc5\xa1kodovanje gradu, podkopavanje se je le redko izvajalo. Podobno so vogale kvadratnega gradu ustvarili mrtvi prostor, da branilci niso mogli streljati, vendar so bili zgre\xc5\xa1eni streli pri grajskih obleganjij manj pomembni, do uvedbe samostrela sredi 12. stoletja, ko za\xc4\x8deli graditi strelnice._NEWLINE_Kljub vsemu so mnogi kamniti normanski gradovi sprejeli pomembne kompromise za voja\xc5\xa1ko uporabnost. Grad Norwich na primer, je vklju\xc4\x8dil slepe arkade na zunanji strani stavbe in zdi se, da vhodna pot ni bila namenjena za javno uporabo ampak za obrambo. Notranjost gradu Hedingham je zagotovo gostila izjemne slovesnosti in dogodke, vendar je vseboval \xc5\xa1tevilne pomanjkljivosti iz voja\xc5\xa1kega vidika. Pomembni zgodnje angle\xc5\xa1ki in vali\xc5\xbeanski gradovi kot so White Tower, Colchester in Chepstow, so bili zgrajeni v zna\xc4\x8dilnem romanskem slogu, pogosto so ponovno uporabili material rimskih mest in so bili skoraj zagotovo namenjena ustvarjanju vtisa nad lokalnim prebivalstvom. Politi\xc4\x8dna vrednost teh modelov gradov in dru\xc5\xbebeni ugled njihovih graditeljev lahko pomagajo pojasniti, zakaj so nadaljevali z gradnjo v Angliji \xc5\xa1e v poznem 12. stoletju, preko meje, ko je voja\xc5\xa1ka teorija predlagala sprejem prilagojenih re\xc5\xa1itev._NEWLINE_Druge zgodnje oblike, ki izhajajo od 12. stoletja dalje, so kro\xc5\xbeni gradovi, donjon annulaire v franco\xc5\xa1\xc4\x8dini, kjer so zamenjali lesen grad na moti ali palisade na obro\xc4\x8du, s kro\xc5\xbenim kamnitim zidom. Kro\xc5\xbeni grad so v\xc4\x8dasih \xc5\xa1e dodatno za\xc5\xa1\xc4\x8ditili z dodatnim nizkim za\xc5\xa1\xc4\x8ditnim zidom okoli baze, ki se imenuje zidni pla\xc5\xa1\xc4\x8d. Stavbe se nato zgradili okoli notranjosti lupine, ki ustvarja majhno notranje centralno dvori\xc5\xa1\xc4\x8de. Slog je bil \xc5\xa1e posebej priljubljen v jugo-vzhodni Angliji in po Normandiji, drugje manj. Grad Restormel je klasi\xc4\x8den primer tega razvoja, kot kasnej\xc5\xa1i grad Launceston; podobni v Normandija in na Nizozemskem sta Gisors in Burcht van Leiden. Ti gradovi so bili med najmo\xc4\x8dnej\xc5\xa1imi utrdbami tega obdobja. \xc4\x8ceprav je imela kro\xc5\xbena oblika voja\xc5\xa1ke prednosti pred tisto s kvadratnimi vogali, je bilo to res va\xc5\xbeno od konca 12. stoletja dalje. Glavni razlog za sprejetje kro\xc5\xbene oblike v 12. stoletju so bila kro\xc5\xbeno oblikovana zemeljska dela mota gradov. Seveda pa so se nekateri modeli prilagodili neenakomerni obliki mote, kot je na primer grad Windsor.\n_START_SECTION_\nSrednjeve\xc5\xa1ki bivalno-obrambni gradovi (pozno 12.\xe2\x80\x9314. stoletje)\n_START_PARAGRAPH_\nV drugi polovici 12. stoletja se je po vsej Franciji in Angliji za\xc4\x8dela pojavljati vrsta novih oblik. Uporaba stolpa v gradovih se je raz\xc5\xa1irila preko Iberskega polotoka, vendar nekateri novi gradovi niso nikoli vklju\xc4\x8dili stolpa v svoje oblikovanje. Ena od razlag za tak razvoj poudarja voja\xc5\xa1ko uporabnost novih oblik, \xc4\x8de\xc5\xa1, da ukrivljene povr\xc5\xa1ine gradov in obzidij pomagajo odbiti napade ali da pa so uporabili izku\xc5\xa1nje, pridobljene v \xc4\x8dasu kri\xc5\xbearskih vojn iz islamskih praks v Levantu. Novej\xc5\xa1e zgodovinske analize pa poudarjajo politi\xc4\x8dne in socialne vidike, ki so temelj teh srednjeve\xc5\xa1kih sprememb v oblikovanju gradu._NEWLINE_Skozi ve\xc4\x8dji del 12. stoletja je bila Francija razdeljena med Kapetinge, ki so vladali iz \xc3\x8ele-de-France in angle\xc5\xa1ke kralje, ki so nadzorovali Normandijo in velike del zahodne Francije. Znotraj kapetinskih ozemelj so prve poskuse novega sloga za\xc4\x8deli pri gradu Houdan leta 1120, kjer je bil kro\xc5\xbeni grad zgrajen s \xc5\xa1tirimi okroglimi vogalnimi stolpi, sicer pa je struktura ostala konvencionalno kvadrat. Nekaj let kasneje je Ch\xc3\xa2teau d\'Etampes dobil zasnovo deteljice. Te oblike so ostali le izolirani poskusi._NEWLINE_V 1190-ih se je boj za oblast v Franciji za\xc4\x8del z nihanjem priljubljenosti Filipa II., ki se zaklju\xc4\x8di v kapetin\xc5\xa1kim zajemom Normandije leta 1204. Filip II. je za\xc4\x8del graditi povsem kro\xc5\xbene gradove, kot je Tour Jeanne d\'Arc, z ve\xc4\x8d zgradbami na svojih novo pridobljenih ozemljih. Prvi Filipov nov grad se je za\xc4\x8del graditi v Louvru leta 1190, sledilo mu jih je vsaj \xc5\xa1e dvajset, vsi po enakem standardu in stro\xc5\xa1kih. Arhitekturna ideja kro\xc5\xbenega gradu je verjetno pri\xc5\xa1la iz Katalonije, kjer so okrogli stolpi v gradovih oblikovali lokalno tradicijo in verjetno imeli nekatere voja\xc5\xa1ke prednosti, vendar je bil Filipov namen pri izgradnji teh novih gradov v sve\xc5\xbeem slogu o\xc4\x8ditno politi\xc4\x8den poskus da doka\xc5\xbee svojo novo mo\xc4\x8d in oblast nad raz\xc5\xa1irjenim ozemljem. Kot pravi zgodovinar Philippe Durand ti gradovi predstavljajo voja\xc5\xa1ko varnost in so fizi\xc4\x8dna predstavitev renouveau cap\xc3\xa9tien ali Kapetinske obnove. _NEWLINE_Oblikovanje gradov v Angliji se je za\xc4\x8delo spreminjati \xc5\xa1ele proti koncu 12. stoletja, kasneje kot v Franciji. Leseni gradovi na motah so se prenehali graditi v ve\xc4\x8djem delu Anglije v 1150-ih, so se pa \xc5\xa1e vedno postavljali v Walesu in vzdol\xc5\xbe se vali\xc5\xbeanske marke. Do konca 12. stoletja sta Anglija in Irska dobili pe\xc5\xa1\xc4\x8dico inovativnih kotnih ali mnogokotnih gradov, vklju\xc4\x8dno z gradom Orford s tremi pravokotnimi, prizidanimi stolpi, zgrajenimi vi\xc5\xa1je kot kro\xc5\xbeni centralni stolp. V obliki kri\xc5\xbea je grad Trim in slavni poligonalno oblikovan grad Conisborough. Kljub tem novim modelom je kvadratni grad ostal priljubljen v ve\xc4\x8djem delu Anglije in \xc5\xa1ele v 1170-ih je bil zgrajen velik kvadraten normanski grad Newcastle. Kro\xc5\xbeni grad podoben tistim v Franciji, je res postal priljubljena v Angliji in v vali\xc5\xbeanskih markah ter na \xc5\xa0kotskem v za\xc4\x8detku 13. stoletja. _NEWLINE_Kot z novimi oblikami gradov v Franciji, so bili tudi anglo-normanski modeli dele\xc5\xbeni voja\xc5\xa1kega razmi\xc5\xa1ljanja in politi\xc4\x8dnih vzrokov. Grad Orford je bil \xc5\xa1e posebej ob\xc5\xa1irno analiziran. Obi\xc4\x8dajne razlage pravijo, da je bil njegov nenavaden tloris rezultat eksperimentalnega voja\xc5\xa1kega na\xc4\x8drtovanja, novej\xc5\xa1a analiza ugotavlja, da je bila zasnova verjetno posledica politi\xc4\x8dne simbolike in potrebe po Henrikovi prevladi v spornih de\xc5\xbeelah vzhodne Anglije. Arhitektura bi, za plemstvo sredi 12. stoletja, izbrala podobe kralja Arturja ali Konstantinopla, in potem idealizirala razli\xc4\x8dice kraljevske in cesarske oblasti. Celo fenomenalen voja\xc5\xa1ki model kot je Ch\xc3\xa2teau Gaillard, je bil zgrajen s politi\xc4\x8dnim u\xc4\x8dinkom v mislih. Gaillard je bil zasnovan tako, da je ponovno potrdil An\xc5\xbeujsko oblast v spornem obmo\xc4\x8dju konfliktov in grad je, \xc4\x8deprav voja\xc5\xa1ko impresiven, vseboval le predsobo in kraljevo avdien\xc4\x8dno dvorano in bil zgrajen iz mehke krede in brez notranjega obzidja, oboje resno vpra\xc5\xa1ljivo z obrambnega vidika. _NEWLINE_V \xc4\x8dasu najbolj srednjeve\xc5\xa1kega obdobja, je bil Iberski polotok razdeljen med kr\xc5\xa1\xc4\x8dansko in islamsko kraljestvo, od katerih nobeno ni imelo tradicije graditi gradove, razen opazovalnih stolpov ali obrambnih stolpov. Do 12. stoletja so vpliv Francije in razli\xc4\x8dna voja\xc5\xa1ka pravila spodbudila razvoj kvadratnih gradov v kr\xc5\xa1\xc4\x8danskem delu po vsej regiji, v drugi polovici istega stoletja pa se je ta praksa raz\xc5\xa1irila tudi po vsem islamskem kraljestvu. _NEWLINE_Druga\xc4\x8de je bilo v preostalem delu Evrope, kjer so kamnite stolpe uporabljali v gradovih, vendar ne na na\xc4\x8din, kot so jih izpolnjevali vsi raznovrstni zahodnoevropski gradovi. Na Nizozemskem so postali priljubljeni pri lokalnem plemstvu samostojni, kvadratni stolpi, vendar le redko kot del ve\xc4\x8djega gradu. Podobno so kvadratni kamniti stolpi postali priljubljeni v Benetkah, vendar ti niso imeli enake vloge kot zahodni gradovi. V Nem\xc4\x8diji so pravokotni kamniti gradovi za\xc4\x8deli zamenjevati mota gradove od 12. stoletja dalje. Ti modeli so vsebovali kamnito razli\xc4\x8dico tradicionalnega bergfrida, ki je \xc5\xa1e ostal lo\xc4\x8dena od doma\xc4\x8dega gradu, uporabljenega v ve\xc4\x8d zahodnih delih Evrope, z ob\xc4\x8dasno pomembno izjemo, kot je velik, bivalni bergfrid volilnega kneza na gradu Eltville ob Renu. _NEWLINE_Razli\xc4\x8dne oblike novih gradov so naredile bivalno-obrambni grad za nepotreben. Ena taka oblika je kro\xc5\xbeni grad, ki vklju\xc4\x8duje zunanje obzidje z obrambnimi stolpi in morda podprto z dodatnimi, kro\xc5\xbenimi ve\xc4\x8dplastnimi obrambnimi napravami. Tak grad kot Framlingham nikoli ni imel osrednjega stolpa. Tudi voja\xc5\xa1ki dejavniki so bili vzrok za tak razvoj. R. Brown, na primer predlaga, da oblika z lo\xc4\x8denim bivalno-obrambnim gradom sam po sebi ni imela usklajenega in kombiniranega obrambnega sistema in da so obzidja predgradja dovolj zapletena, da je postal tak grad voja\xc5\xa1ko nepotreben. V Angliji so tudi vhodni stolpi zrastli po velikosti in zahtevnosti, dokler niso spremenili potrebe po bivalno-obrambnem gradu v istem gradu. Klasi\xc4\x8den edvardijanski vhodni stolp, z dvema velikima, spremljevalnima stolpoma in ve\xc4\x8d dvi\xc5\xbenimi vrati, ki so bila namenjena, da branijo pred napadi tako znotraj kot zunaj glavnega gradu, so pogosto primerjali s prej\xc5\xa1njim normanskim gradom: nekatere od najve\xc4\x8djih vhodnih stolpov imenujejo kar gatehouse keep. _NEWLINE_\xc5\xa0tirioglata oblika gradu, ki je nastala v Franciji v 13. stoletju, je bila \xc5\xa1e ena faza razvoja, ki je odstranila potrebo po osrednjem bivalno-obrambnem gradu. Gradovi so, svojega prvega pojava v 9. stoletju, potrebovali dodatne bivalne prostore. Francoske oblike v poznem 12. stoletju so zagotavljale sodobno neobrambno gra\xc5\xa1\xc4\x8dino, katere prostori se nahajali okoli osrednjega, pravokotnega dvori\xc5\xa1\xc4\x8da in okoli njih zgradili zid, da je nastal grad. Prvi tak je bil Ch\xc3\xa2teau de Tanlay na Yonne v Burgundiji, pozneje Ch\xc3\xa2teau de Farcheville, ki imata zna\xc4\x8dilno kvadratno postavitev s \xc5\xa1tirimi velikimi, okroglimi vogalnimi stolpi.\n_START_SECTION_\nPozno srednjeve\xc5\xa1ki bivalno-obrambni gradovi (14.\xe2\x80\x9316. stoletje)\n_START_PARAGRAPH_\nOb koncu srednjega veka je na zahodu gradnja bivalno-obrambnih gradov do\xc4\x8dakala preporod. Nekateri gradovi se \xc5\xa1e vedno gradijo brez bivalnega dela: Bastilja v 1370-ih na primer, v kombinaciji z zdaj tradicionalno \xc4\x8detverokotno obliko z ma\xc5\xa1ikuliranimi vogalnimi stolpi, vhodnimi stolpi in obrambnim jarkom, obzidjem pa je bilo enake vi\xc5\xa1ine kot stolpi. To modo so iz Francije zanesli v Anglijo, zlasti med nouveau riche(\'novi bogata\xc5\xa1i\' - posamezniki ali dru\xc5\xbebene skupine, ki so relativno hitro pri\xc5\xa1le do velikega bogatstva in s tem iz ni\xc5\xbejega v vi\xc5\xa1ji sloj dru\xc5\xbebe), na primer grad Nunney. Kraljeve dru\xc5\xbeine in zelo bogati Francozi, Angle\xc5\xbei in \xc5\xa0panci pa so za\xc4\x8dela graditi manj\xc5\xa1e \xc5\xa1tevilo gradov v veliko ve\xc4\x8djem obsegu kot prej, kot del nove pala\xc4\x8dne utrdbe. Premik odra\xc5\xbea politi\xc4\x8dne in dru\xc5\xbebene spremembe, kot so \xc5\xbeelje najbogatej\xc5\xa1e gospode, da bi imeli zasebnost v svojih rasto\xc4\x8dih gospodinjstvih, kot tudi razli\xc4\x8dne arhitekturne ideje, ki se izmenjujejo v regiji, kljub stoletni vojni med Francijo in Anglijo._NEWLINE_Ponovna o\xc5\xbeivitev donjona v francoskem oblikovanju gradov se je za\xc4\x8dela po porazu kraljeve vojske v bitki pri Crecyju leta 1346 in Poitiersu leta 1356, kar je povzro\xc4\x8dilo visoko stopnjo socialnih nemirov po vsem francoskem ozemlju.  Karel V. Francoski je posku\xc5\xa1al obnoviti francosko kraljevo oblast in presti\xc5\xbe z gradnjo novih gradov. Chateau de Vincennes, kjer je bil nov grad dokon\xc4\x8dan po Karlu leta 1380, je bil prvi primer take pala\xc4\x8dne utrdbe. Grad Vincennes je bil zelo inovativen: \xc5\xa1est nadstropij visok, s chemin de ronde (\'stra\xc5\xbearski hodnik\'), ki te\xc4\x8de okoli ma\xc5\xa1ikuliranega obzidja, je luksuzno opremljena zgradba, za\xc5\xa1\xc4\x8ditena z obrambnim zidom, ki oblikuje "ovojnico" okoli donjona. Grad Vincennes je bil kopiran po vsej Franciji. Zlasti tam, kjer so francoski kralji ponovno osvojili ozemlja iz angle\xc5\xa1kih rok, so spodbujali ta slog, ki je poudarjal zelo visok donjon z uglednimi ma\xc5\xa1ikulami. Grad \xc5\xa1e ni imel dodatkov za nastajajo\xc4\x8de novo oro\xc5\xbeje s smodnikom, ki so jih kasneje v stoletju po\xc4\x8dasi dodajali, kot na primer Karel VI. v svojem gradu v Saint-Malo._NEWLINE_Francoski model se je raz\xc5\xa1iril na Iberski polotok v drugi polovici tega stoletja, kjer so najmo\xc4\x8dnej\xc5\xa1i plemi\xc4\x8di v Kastilja zgradili \xc5\xa1tevilne podobno visoke gradove, kot je tisti v Pe\xc3\xb1afielu, izkori\xc5\xa1\xc4\x8dajo\xc4\x8d slabosti kastiljske krone v tem obdobju. Henrik IV. Kastiljski se je odzval v 15. stoletju, ko je zgradil niz kraljevskih gradov z imenitnimi donjoni: grad La Mota, grad Portillo in Alcazar, Segovia, zgrajeni posebnih razse\xc5\xbenosti, ki so postali znani kot klju\xc4\x8dni element valladolidske \xc5\xa1panske grajske \xc5\xa1ole.  Manj\xc5\xa1e razli\xc4\x8dice teh gradov so po tem zgradili mnogi ambicioznimi novi aristokrati v \xc5\xa0paniji, vklju\xc4\x8dno \xc5\xa1tevilni spreobrnjeni Judje, ki so \xc5\xbeeleli izbolj\xc5\xa1ati svoj dru\xc5\xbebeni ugled in polo\xc5\xbeaj v dru\xc5\xbebi. Francoski model visokih gradov je odmeval tudi v nekaterih nem\xc5\xa1kih gradovih, kot je Grad Karl\xc5\xa1tejn danes na \xc4\x8ce\xc5\xa1kem, \xc4\x8deprav razporeditev in pozicioniranje teh stolpov \xc5\xa1e vedno sledi obstoje\xc4\x8demu bergfrid modelu in ne zahodnim gradovom. _NEWLINE_V 15. in 16. stoletju se je manj\xc5\xa1e \xc5\xa1tevilo angle\xc5\xa1kih in nekaj vali\xc5\xbeanskih gradov razvilo \xc5\xa1e vi\xc5\xa1je. Prvi od teh visokih gradov je bil zgrajen na severu Anglije v 14. stoletju (grad Warkworth). Navdihnjen od francoskih modelov pa ka\xc5\xbee tudi napredek na podro\xc4\x8dju varnosti glede na polo\xc5\xbeaj ob meji z \xc5\xa0kotsk v tistem obdobju. Regionalni nastanek velikih plemi\xc5\xa1kih dru\xc5\xbein, kot so Percies in Nevilles in njihovega premo\xc5\xbeenja je spodbudil val gradnje gradov ob koncu 14. stoletja. Nove gradovi Raby, Bolton in Warkworth so \xc5\xa1tirioglati in imajo izjemno velik bivalni stolp, kar postane zna\xc4\x8dilnost severnega angle\xc5\xa1kega sloga. Zgrajeni od velikih plemi\xc5\xa1kih rodbin, so bili ti gradovi po navadi \xc5\xa1e bolj razko\xc5\xa1ni. Zgodovinar Anthony Emery jih opisuje kot\xc2\xa0\xc2\xbb... drugi vrh grajskih stavb v Angliji in Walesu\xc2\xab, ki so sledile edvardijanskim modelom ob koncu 14. stoletja. _NEWLINE_V 15. stoletju se je raz\xc5\xa1irila moda ustvarjanja zelo dragih gradov pod vplivom francoskih pala\xc4\x8dnih gradov, ki prikazujejo kompleksne stolpe (primeri grad Wardour, Tattershall in Raglan).  V srednj in vzhodni Angliji so jih za\xc4\x8deli graditi tudi iz opeke (Caister in Tattershall sta primera tega trenda). Na \xc5\xa0kotskem je gradnja Velikega stolpa Holyrood med letoma 1528 in 1532 kazala na angle\xc5\xa1ko tradicijo, vendar so bili vklju\xc4\x8deni tudi francoski vplivi glede varnosti, vendar so udoben grad varovali s topovkim parkom. Taki gradovi so bili dragi za gradnjo, vsak z edinstveno zasnovo za dolo\xc4\x8denega naro\xc4\x8dnika in kot pravi zgodovinar Norman Pounds, oni\xc2\xa0\xc2\xbb... so oblikovani tako, da so zelo bogati ljudje \xc5\xbeiveli v razko\xc5\xa1ju in sijaju.\xc2\xab\xc2\xa0 _NEWLINE_Isto\xc4\x8dasno so gradili izjemno bogate, veliko manj\xc5\xa1e, podobne strukture, imenovane stanovanjski stolpi. Te so gradili po Irskem, \xc5\xa0kotskem in v severni Angliji, pogosto relativno revnej\xc5\xa1i lokalni gospodarji in lastniki zemlji\xc5\xa1\xc4\x8d. Stanovanjski stolp je bil predvsem visok, kvadraten, zgrajen iz kamna, s parapetom; \xc5\xa1kotski in ulsterski stanovanjski stolpi so bili pogosto obdani z obzidjem. Ve\xc4\x8dina znanstvenikov meni, da stanovanjske stolpe ni mogo\xc4\x8de opredeliti kot grad, temve\xc4\x8d kot obliko utrjene hi\xc5\xa1e. _NEWLINE_Kot se je v 16. stoletju bivalno-obrambni grad razvijal, tako je ponovno pri\xc5\xa1el iz mode. V Angliji ga je za\xc4\x8del izpodrivati vhodni stolp ali vhodno poslopje kot osrednje mesto novega razvoja gradu.  Do 15. stoletja je bilo bolj nenavadno, da se gradi oboje bivalno-obrambni stolp in velik vhodni stolp, v zgodnjem 16. stoletju pa je vhodni stolp zlahka prehitel takrat \xc5\xbee neustrezno funkcijo bivalno-obrambnega stolpa._NEWLINE_V evropski arhitekturi 17. stoletja je za\xc4\x8del prevladovati klasi\xc4\x8den Palladijev slog. Zgradbe v tem slogu po navadi zahtevajo veliko prostora za enfilado uradnih prostorov, ki so postali klju\xc4\x8dnega pomena za sodobne pala\xc4\x8de do sredine tega stoletja. Ta slog je bilo nemogo\xc4\x8de prilagoditi v tradicionalni grad. Stolp v gradu Bolsover v Angliji je bil eden redkih, ki je bil zgrajen kot del paladijevskega oblikovanja.\n_START_SECTION_\nKasnej\xc5\xa1a uporaba in uni\xc4\x8denje (17.\xe2\x80\x9321. stoletje)\n_START_PARAGRAPH_\nOd 17. stoletja dalje so bili nekateri gradovi namerno uni\xc4\x8deni. V Angliji je bilo veliko uni\xc4\x8denih po koncu druge angle\xc5\xa1ke dr\xc5\xbeavljanske vojne leta 1649, ko je parlament sprejel ukrepe za prepre\xc4\x8ditev ponovnega upora rojalistov, to je ru\xc5\xa1enje ali po\xc5\xa1kodovanje gradov, da bi jim prepre\xc4\x8dili vsako nadaljnjo voja\xc5\xa1ko korist. Ru\xc5\xa1enje je bilo precej drago in potrebno je bilo veliko truda za izvedbo, tako da so \xc5\xa1koda po navadi povzro\xc4\x8dili na najbolj u\xc4\x8dinkovit na\xc4\x8din in na le izbranih delih zidov. Nekateri so bili v tem procesu izvzeti zaradi svoje politi\xc4\x8dne in kulturne pomembnost in presti\xc5\xbe njihovih nekdanjih rojalisti\xc4\x8dnih lastnikov \xe2\x80\x93 v gradu Kenilworth je bil na primer poru\xc5\xa1en samo bivalni stolp, grad Raglan je ostal glavni cilj dejavnosti parlamentarcev. Nekaj podobnega se je dogajalo v Franciji v 17. in 18. stoletju, kot so poru\xc5\xa1ili Montaiguillon kardinala Richelieuja leta 1624. Na splo\xc5\xa1no je bilo \xc5\xa1kode precej manj kot v Angliji v 1640-ih in zgodnjih 1650-ih._NEWLINE_V Angliji so postale srednjeve\xc5\xa1ke ru\xc5\xa1evine spet modne sredi 18. stoletja. Bile so zanimiv kontrapunkt paladijevski klasi\xc4\x8dni arhitekturi in so dajale sliko srednjeve\xc5\xa1ke privla\xc4\x8dnosti svojim lastnikom. Nekateri gradovi so bili predelani s pretiranimi u\xc4\x8dinki: grad Hawarden na primer, je bil predelan tako, da je postal vi\xc5\xa1ji, a tudi bolj razpadel, da bi zagotovili dobro silhueto. V poznem 18. in 19. stoletju je postalo v Angliji modno graditi replike gradov, kar A. Rowan imenuje \xc2\xbbnormanski slog novih grajskih stavb\xc2\xab, za katere so bili zna\xc4\x8dilni veliki stolpi; zadnja replika, ki je bila zgrajena na ta na\xc4\x8din, je bil grad Penrhyn med 1820 in 1840. _NEWLINE_Kjer so se gradovi ohranili, je bil v 19. stoletju \xc5\xa1e en poskus, da bi stavbe izbolj\xc5\xa1ali tako, da so pogosto pretiravali z zgodovinskimi zna\xc4\x8dilnostmi v skladu s tedaj pogostim neogotskim slogom. Poskusov za obnovitev v smislu ohranitve dosledno gotskega sloga v Angliji ni bilo veliko. Arhitekt Anthony Salvin je bil \xc5\xa1e posebej pomemben zaradi prikazanih popravkov in okrepitev v bivalno-obrambnem stolpu gradu Windsor, medtem ko je v Franciji med 1860 in 1870 Eug\xc3\xa8ne Viollet- le-Duc predelal gradove kot je Pierrefonds, sicer v veliki meri na \xc5\xa1pekulativni na\xc4\x8din, saj je bil prvotni grad ve\xc4\x8dinoma uni\xc4\x8den leta 1617._NEWLINE_\xc5\xa0panska dr\xc5\xbeavljanska vojna ter prva in druga svetovna vojna v 20. stoletju so povzro\xc4\x8dile \xc5\xa1kodo na \xc5\xa1tevilnih gradovih po vsej Evropi; zlasti je bil znan grad Coucy, ki ga je uni\xc4\x8dila nem\xc5\xa1ka vojska leta 1917. Do konca 20. stoletja je bilo ohranjanje gradov del vladne politike v Franciji, Angliji, na Irskem in v \xc5\xa0paniji. V 21. stoletju v Angliji je veliko ru\xc5\xa1evin gradov, ki se ne uporabljajo kot delujo\xc4\x8de stavbe, postalo del turisti\xc4\x8dne industrije in kulturne dedi\xc5\xa1\xc4\x8dine - \xc5\xa1e delujo\xc4\x8d grad Windsor je redka izjema. Druga\xc4\x8dna je usoda bergfridov v Nem\xc4\x8diji in biv\xc5\xa1ih nem\xc5\xa1kih de\xc5\xbeelah, kjer je bilo v poznem 19. in zgodnjem 20. stoletju veliko \xc5\xa1tevilo obnovljenih kot funkcionalne stavbe, pogosto so v njih vladne slu\xc5\xbebe ali hostli ali moderne stolpaste hi\xc5\xa1e, ki so v mnogih primerih postale posodobljene doma\xc4\x8dije.'